Hon PEENI HENARE: He pātai pai tēnā. Kua whakapau werawera te minita, a Minita Sio ki te tautoko ake i ngā tū whāinga o ngā hāhi, he mōhio nō tātou katoa i te kaha o ngā hāhi ki te whātoro atu ki ngā iwi moutere. Kua kōrero atu mātou katoa ki ngā mea pou kei roto i te hapori mō te hunga nō Te Moana-nui-a-Kiwa kua whakaritehia anō e mātou i ētahi o ngā ratonga hauora mō te hunga nō ngā moutere ki te tuku i tēnei kano ārai mate. Engari me kaua tātou e pōhēhē kua oti noa ngā mahi. He nui tonu ngā mahi kei mua i a tātou, Māori mā, Ngāi Pasifika mā, ki te hiki i ngā nama, ngā tatauranga ka kitea nei e tātou. 